als_Latn dik_Latn sag_Latn
Pas testit gjysëm kalues të fundjavës së kaluar, me atë fitore minimale ndaj Korabit, skuadra e Skënderbeut dhe trajneri italian i kampionëve në fuqi, Andrea Agostinelli do të përballen të shtunën me provën e radhës, ndaj Laçit.
“Që nga dita e parë klubi më ka kërkuar që duhet të fitojmë, por dhe të zhvillojmë një lojë bindëse. Mendoj se deri tani kemi bërë mirë, por duhet të përmirësohemi në aspektin e lojës dhe në realizimin e golave. Ne kërkojmë të fitojmë sikurse dhe skuadra kundërshtare dëshiron të marrë maksimumin në shtëpi. Në Laç duhet të jemi një skuadër agresive me shumë dëshirë për të shkuar te goli dhe me zgjidhjet e duhura. Them se jemi gati në çdo aspekt për këtë ndeshje. Presioni ekziston gjithmonë në futboll, e ka skuadra që qëndron në krye që nga fillimi dhe ato që luajnë për mbijetesë. Në këtë kontekst them se presioni është i njëjtë si te Laçi ashtu edhe te ne. Ne kemi punuar shumë dhe kemi besim se do të marrim atë që kërkojmë”, u shpreh Andrea Agostinelli, sipas asaj që ka publikuar vetë faqa zyrtare e klubit korçar./transferimet.com/
als_Latn als_Latn